## 12. évfolyam – emelt szintű érettségi vizsgára felkészítő foglalkozás

Óraszám: 84 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Polgári államok és az imperializmus kora | 6 |
| 2. Kiegyezés és a dualizmus kora | 10 |
| 3. Az I. világháború, forradalmak kora | 8 |
| 4. A két világháború közötti időszak | 10 |
| 5. A Horthy-korszak | 8 |
| 6. A II. világháború. Magyarország a világháborúban | 8 |
| 7. A két pólusú világ | 10 |
| 8. A kommunista diktatúra évei hazánkban | 12 |
| 9. A modern világ jellemzői | 6 |
| 10. Magyarország a rendszerváltástól napjainkig | 6 |
| *Összes óraszám:* | *84* |

*1. Polgári államok és az imperializmus kora*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* képes bemutatni a nemzetállamok létrejöttének folyamatait; a gyarmatbirodalmak létrejöttét, a kialakuló nagyhatalmi ellentéteket;
* el tudja helyezni a korszak főbb eszméi között a szocialista ideológiát.

Fejlesztési feladatok és ismeretek

* Az egységes olasz és német állam létrejötte.
* A gyarmattartó birodalmak és gyarmataik megismerése.
* Nagyhatalmi konfliktusok elmélyülése a gyarmatosítás kapcsán.
* A marxizmus, a szociáldemokrata, a kommunista és a keresztényszociális eszmék főbb jellemzői, törekvései és összehasonlításuk.

Fogalmak: polgárháború, polgári állam, szakszervezet, társadalombiztosítás, monopólium, szocializmus, szociáldemokrácia, kommunizmus, keresztényszocializmus, proletárdiktatúra, osztályharc, cionizmus, emancipáció.

Személyek: Abraham Lincoln, Otto von Bismarck, Karl Marx.

Kronológia: 1861–1865 az amerikai polgárháború, 1868 a Meidzsi-restauráció, 1871 Németország egyesítése.

Topográfia: Németország, Japán.

Javasolt tevékenységek

* Az egységes Olaszország és a Német Császárság kialakulása főbb mozzanatainak követése a térképen.
* Információk gyűjtése a gyarmatosítás kiterjedésének az okairól.
* Az egyes gyarmattartó birodalmak és gyarmataik beazonosítása a térképen.
* A gyarmattartók közötti konfliktusok elemzése különböző források (térképek, ábrák, karikatúrák) segítségével.
* Táblázat készítése a szociáldemokrácia és a kommunizmus céljainak, módszereinek, lehetőségeinek összevetéséről.
* Vita a szocialista eszmékről, és hatásukról a korabeli közéletre.
* A témakörhöz kapcsolódó korábbi érettségi feladatok megoldása.

*2. Kiegyezés és a dualizmus kora*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* ismeri és értékeli a magyar nemzetnek a polgári átalakulás és nemzeti függetlenség elérésére tett erőfeszítéseit az 1848–1849-es forradalmat és szabadságharcot követő időszakban; a kor kiemelkedő magyar politikusait és azok nézeteit, véleményt tud formálni a kiegyezésről.

Fejlesztési feladatok és ismeretek

* A kiegyezés értékelése egykorú szempontok szerint, illetve másfél évszázados történelmi távlat nézőpontjából.
* A dualizmus államszervezetét bemutató ábra értelmezése.
* A dualizmus kori nemzetiségi kérdés elemzése szöveges források, adatsorok és etnikai térképek segítségével.
* A dualizmus kori polgári állam kiépülésének eredményei a közigazgatás, a közegészségügy és az oktatás terén.
* Budapest világvárossá fejlődésének a folyamata.
* Társadalmi és életmódbeli változások a dualizmus korában.
* Az egyenlőség és az emancipáció kérdései a dualizmus időszakában.

Fogalmak: emigráció, passzív ellenállás, kiegyezés, közös ügyek, közjogi kérdés, húsvéti cikk, dualizmus, nyílt és titkos szavazás, Szabadelvű Párt, Függetlenségi Párt, Magyarországi Szociáldemokrata Párt, népességrobbanás, urbanizáció, kivándorlás, dzsentri, népoktatás, Millennium, asszimiláció, autonómia.

Személyek: Andrássy Gyula, Eötvös József, Baross Gábor, Tisza Kálmán, Wekerle Sándor, Tisza István, Semmelweis Ignác, Weiss Manfréd.

Kronológia: 1848/1867–1916 Ferenc József uralkodása, 1867 a kiegyezés, 1868 a horvát-magyar kiegyezés, a nemzetiségi törvény, a népiskolai törvény, 1873 Budapest egyesítése, 1896 a Millennium.

Topográfia: Budapest, Osztrák-Magyar Monarchia, Fiume.

Javasolt tevékenységek

* A kiegyezés tartalmára vonatkozó ábra elemzése.
* Források pl. az 1868-as nemzetiségi törvény elemzésével bemutatni a magyarországi nemzetiségek helyzetét.
* Különböző források (térképek, statisztikai adatok) alapján elemezni a polgári állam feladatköreinek a bűvölését.
* Információk gyűjtésével bemutatni az állami oktatáspolitika, az iskolahálózat bővülését.
* Prezentáció készítése Budapest fejlődéséről.
* Képek, plakátok és visszaemlékezések segítségével bemutatnia, hogy miként változott meg az emberek életmódja a dualizmus korában.
* A témakörhöz kapcsolódó korábbi érettségi feladatok megoldása.

*3. Az I. világháború, forradalmak kora*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* fel tudja idézni az első világháború előzményeit, a háború jellemzőit és fontosabb fordulópontjait, értékeli a háborúkat lezáró békék tartalmát, és felismeri a háborúnak a 20. század egészére gyakorolt hatását;
* bemutatja az első világháború magyar vonatkozásait, a háborús vereség következményeit;
* bemutatja a háború és a forradalmak bekövetkezésének az összefüggéseit Oroszországban és Magyarországon;
* tisztában van a trianoni békediktátum tartalmával és következményeivel.

Fejlesztési feladatok és ismeretek

* A háború kimenetelének értékelése a két hatalmi tömb erőviszonyainak és lehetőségeinek tükrében.
* A nagy háború világpolitikára gyakorolt hosszú távú következményeinek felismerése.
* A háború szenvedéseinek és a bolsevikok szerepe az oroszországi forradalmakban.
* Az őszirózsás forradalom és a Tanácsköztársaság bekövetkezése Magyarországon.
* Az ellenforradalmi rendszer hatalomra jutása Magyarországon.

Fogalmak: villámháború, front, állóháború, hátország, antant, központi hatalmak, hadigazdaság, hadifogság, bolsevik, szovjet, örmény népirtás, egypártrendszer, Kommunisták Magyarországi Pártja (KMP), tanácsköztársaság, vörösterror, Lenin-fiúk, ellenforradalom, fehér különítményes megtorlások, “vörös térkép,” kisantant, jóvátétel, Népszövetség, kisebbségvédelem, revízió, Rongyos Gárda.

Személyek: II. Vilmos, II. Miklós, IV. Károly, Kemal Atatürk, Vlagyimir I. Lenin, Woodrow Wilson, Georges Clemenceau, Károlyi Mihály, Kun Béla, Horthy Miklós, Apponyi Albert.

Kronológia: 1914. június 28. a szarajevói merénylet, 1914–1918 az első világháború, 1917 a bolsevik hatalomátvétel, 1918. október 31. forradalom Magyarországon, 1919. március – augusztus. a tanácsköztársaság, 1920. június 4. a trianoni békediktátum.

Topográfia: Brit Birodalom, Szarajevó, Doberdó, Románia, Szerbia, Olaszország, Kárpátalja, Felvidék, Délvidék, Burgenland, Csehszlovákia, Jugoszlávia, Ausztria, trianoni Magyarország.

Javasolt tevékenységek

* Információk gyűjtése a háborúért való felelősség kérdéseiről.
* Példák gyűjtése a magyar katonák első világháborús hősi helytállásáról.
* Képek és más források gyűjtése és elemzése a háború új jellegzetességeiről (fegyverek, intézmények, jelenségek).
* Információk, térképek elemzése révén bemutatni a békediktátumokban megnyilvánuló politikai, hatalmi és gazdasági törekvéseket.
* Források alapján összevetni a bolsevikok eredeti és 1917-ben a hatalom megszerzése érdekében alkalmazott elképzeléseit.
* Információk gyűjtése a jelentősebb bolsevik személyiségekről.
* Források elemzésével bemutatni Károlyi Mihály külpolitikai elképzeléseit.
* Tematikus ábra elemzésével bemutatni a Tanácsköztársaság belső hatalmi rendszerét.
* Információ gyűjtése a trianoni békediktátum területi, etnikai és gazdasági hatásairól.
* A témakörhöz kapcsolódó korábbi érettségi feladatok megoldása.

*4. A két világháború közötti időszak*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* össze tudja hasonlítani a nemzetiszocialista és a kommunista ideológiát és diktatúrát, példák segítségével bemutatja a rendszerek embertelenségét és a velük szembeni ellenállás formáit.

Fejlesztési feladatok és ismeretek

* A fasiszta Olaszország létrejötte, működése.
* A fasizmus és a nácizmus összehasonlítása.
* A sztálini Szovjetunió és a náci Németország belső rendszerének, működésének és ideológiájának az összehasonlítása.
* A világgazdasági válság és a rá adott válaszok bemutatása.

Fogalmak: fasizmus, totális állam, többpártrendszer, egypártrendszer, személyi kultusz, koncepciós per, GULAG, holodomor, államosítás, kollektivizálás, kulák, tervgazdaság, piacgazdaság, New Deal, fasizmus, nemzetiszocializmus, fajelmélet, antiszemitizmus, Führer, SS, Anschluss.

Személyek: Benito Mussolini, Joszif V. Sztálin, Adolf Hitler.

Kronológia: 1922 a Szovjetunió létrejötte, 1929 a gazdasági világválság kezdete, 1933 a náci hatalomátvétel, 1938 az Anschluss, a müncheni konferencia.

Topográfia: Szovjetunió, Kolima-vidék, Leningrád (Szentpétervár), Moszkva, Berlin.

Javasolt tevékenységek

* Források alapján elemezni a sztálini terror megnyilvánulásait (pl. GULAG, holodomor, koncepciós perek).
* Különböző képi és szöveges források alapján bemutatni a sztálini diktatúra hétköznapjairól.
* Az állami beavatkozás mértékének a bemutatása az egyes országokban a gazdasági válság felszámolása kapcsán.
* Prezentáció készítése a náci terror megnyilvánulásairól (pl. kristályéjszaka, GESTAPO, koncentrációs táborok stb.).
* A témakörhöz kapcsolódó korábbi érettségi feladatok megoldása.

*5. A Horthy-korszak*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* be tudja mutatni a trianoni békediktátum után az ország talpra állását, a Horthy-korszak politikai, gazdasági, társadalmi és kulturális viszonyait, felismeri a magyar külpolitika mozgásterének korlátozottságát.

Fejlesztési feladatok és ismeretek

* A bethleni konszolidáció jelentőségének felismerése.
* A klebelsbergi oktatáspolitika értelmezése.
* A gazdasági válság magyarországi hatásai.
* A belpolitikai élet megváltozása az 1930-as években.
* Szöveges források olvasása és értelmezése a Horthy-korszak főbb társadalmi kérdéseiről (pl. oktatás, társadalmi mobilitás, antiszemitizmus, földkérdés).
* A magyar külpolitika céljainak, lehetőségeinek és a revízió eredményeinek értékelése, elemzése térkép és statisztikai adatok alapján.

Fogalmak: kormányzó, Egységes Párt, numerus clausus, pengő, Magyar Nemzeti Bank, Szent István-i állameszme, magyar népi mozgalom, nyilasok.

Személyek: Bethlen István, Teleki Pál, Klebelsberg Kuno, Gömbös Gyula, Weiss Manfréd, Szent-Györgyi Albert.

Kronológia: 1920–1944 a Horthy-rendszer, 1921–31 Bethlen miniszterelnöksége, 1938 az első bécsi döntés, 1939 Kárpátalja visszacsatolása.

Javasolt tevékenységek

* Kiselőadás / prezentáció készítése a korszak kiemelkedő szereplőiről (pl. Horthy, Bethlen, Teleki).
* A magyarországi politikai irányzatok azonosítása szöveges források alapján.
* Folyamatábra készítése a Horthy-korszak pártviszonyairól, korlátozott parlamentáris rendszeréről.
* Információk gyűjtése a magyar külpolitika revíziós törekvéseiről, azok jogosságáról.
* Magyarország és szomszédjai viszonyának elemzése források alapján.
* Információk gyűjtése a magyar-német kapcsolatok alakulásáról.
* A témához kapcsolódó korábbi érettségi feladatok megoldása.

*6. A II. világháború. Magyarország a világháborúban*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* képes felidézni a második világháború okait, a háború jellemzőit és fontosabb fordulópontjait, ismeri a holokausztot és a hozzávezető vezető okokat;
* bemutatja Magyarország revíziós lépéseit, a háborús részvételét, az ország német megszállását, a magyar zsidóság tragédiáját, a szovjet megszállást, a polgári lakosság szenvedését, a hadifoglyok embertelen sorsát.

Fejlesztési feladatok és ismeretek

* A tengelyhatalmak 1939 előtti terjeszkedésének végigkövetése és értelmezése térkép alapján.
* A második világháború főbb eseményeinek értelmezése.
* A második világháború jellegzetességeinek bemutatása ábrák, adatsorok, képi és szöveges források alapján.
* A magyar területi revízió megvalósulásának bemutatása térképek, képek, szöveges források és adatsorok alapján.
* A magyar háborús szerepvállalás legfontosabb eseményeinek és az ország veszteségeinek bemutatása térképeken, képi és szöveges források segítségével (pl. Don-kanyar, Árpád-vonal, tordai ütközet, Budapest ostroma).
* A Kállay-kormány sajátos kettős külpolitikája.
* A holokauszt folyamatának áttekintése képi források és szöveges visszaemlékezések feldolgozásával.
* Magyarország világháborúbeli sorsának, szerepének és mozgásterének bemutatása, valamint összehasonlítása más közép-európai országokéval.

Fogalmak: Molotov–Ribbentrop-paktum, tengelyhatalmak, szövetségesek, totális háború, kiugrási kísérlet, zsidótörvények, munkaszolgálat, gettó, deportálás, koncentrációs tábor, haláltábor, népirtás, holokauszt, partizán, Vörös Hadsereg, jaltai konferencia, háborús bűn, malenkij robot.

Személyek: Franklin D. Roosevelt, Winston Churchill, Charles de Gaulle, Bárdossy László, Kállay Miklós, Bajcsy-Zsilinszky Endre, Edmund Veesenmayer, Szálasi Ferenc, Raoul Wallenberg, Salkaházi Sára, Apor Vilmos, Sztehlo Gábor, Richter Gedeon.

Kronológia: 1938 az első zsidótörvény, 1939 a második zsidótörvény, 1939–45 a második világháború, 1939. szeptember 1. Lengyelország lerohanása, 1940 a második bécsi döntés, 1941. április Jugoszlávia megtámadása, 1941. június 22. a Szovjetunió megtámadása; 1941. június 27. Magyarország deklarálja a hadiállapot beálltát, 1941. december 7. Pearl Harbor bombázása, 1941 a harmadik zsidótörvény, 1943. január vereség a Donnál, 1943. február a sztálingrádi csata vége, 1944. március 19. Magyarország német megszállása, 1944. június 6. partraszállás Normandiában, 1944. október 15. a kiugrási kísérlet, 1945. április a háború vége Magyarországon, 1945. május 9. az európai háború vége, 1945. augusztus 6. atomtámadás Hirosima ellen.

Topográfia: Sztálingrád, Normandia, Pearl Harbor, Hirosima, Észak-Erdély, Don-kanyar, Kamenyec-Podolszk, Árpád-vonal, Auschwitz, Újvidék, Drezda, Szolyva.

Javasolt tevékenységek

* A nagyhatalmak (Németország, Szovjetunió, Nagy-Britannia, Franciaország) világháború kitörésében játszott szerepének értékelése.
* Információgyűjtés a világháború fordulópontjairól, azok jelentőségéről.
* A világháború meghatározó jelentőségű diplomáciai eseményeinek a bemutatása különböző források segítségével.
* A magyar honvédség háborús részvétele főbb helyszíneinek nyomon követése térképen.
* Prezentáció: milyen nehézségekbe ütközött Magyarország számára a német szövetségből való kilépés.
* Források gyűjtése a magyarországi holokausztról.
* A témakörhöz kapcsolódó korábbi érettségi feladatok megoldása.

*7. A két pólusú világ*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* össze tudja hasonlítani a nyugati demokratikus világ és a kommunista szovjet blokk politikai és társadalmi berendezkedését, képes jellemezni a hidegháború időszakát, bemutatni a gyarmati rendszer felbomlását.
* ismeri a két pólusú világrend felbomlását kiváltó okokat, folyamatának főbb eseményeit.

Fejlesztési feladatok és ismeretek

* A második világháború után kialakult világrend jelentősebb nemzetközi konfliktusai (Korea, Kuba Vietnam)-
* A gyarmati rendszer felbomlása főbb állomásai.
* A két német állam létrejötte folyamatának és következményeinek bemutatása.
* Az arab-izraeli konfliktus főbb okainak és jellemzőinek feltárása.
* A nyugati és a keleti blokk gazdasági, társadalmi és politikai rendszerének összehasonlítása.
* Az európai integráció megindulása.
* A két pólusú világrend felbomlásának folyamata.

Fogalmak: Egyesült Nemzetek Szervezete (ENSZ), kitelepítés, hidegháború, vasfüggöny, szuperhatalom, Kölcsönös Gazdasági Segítség Tanácsa (KGST), Észak-atlanti Szerződés Szervezete (NATO), Varsói Szerződés, kétpólusú világ, a berlini fal, EGK, jóléti állam, prágai tavasz, Szolidaritás.

Személyek: Kliment J. Vorosilov, Harry S. Truman, Nyikita Sz. Hruscsov, John F. Kennedy, Mahátma Gandhi, Mao Ce-tung, Nicolae Ceauşescu, Mihail Sz. Gorbacsov, Lech Wałȩsa, VI. Pál, II. János Pál, Ronald Reagan, Helmuth Kohl.

Kronológia: 1945 az ENSZ létrejötte, 1947 a párizsi béke, a hidegháború kezdete, India függetlenné válása, 1948 Izrael Állam megalapítása, 1949 az NSZK és az NDK megalakulása, kommunista fordulat Kínában, 1955 a Varsói Szerződés létrehozása, 1975 a helsinki értekezlet, 1989 a berlini fal lebontása, rendszerváltoztatás Közép-Európában, 1991 a Szovjetunió felbomlása, 1991–95 a délszláv háború.

Topográfia: Berlin, Németországi Szövetségi Köztársaság (NSZK), Német Demokratikus Köztársaság (NDK), Közel-Kelet, Izrael Észak- és Dél-Korea, Vietnam, Kuba, Afganisztán, Szlovákia, Ukrajna

Javasolt tevékenységek

* Információk gyűjtése a főbb hidegháborús konfliktusokról (Korea, Szuez, Kuba, Vietnam).
* Ábrák segítségével elemezni a fegyverkezési versenyt.
* Beszámoló készítése a Mao Ce-tung-i diktatúra jellemzőiről (pl. „nagy ugrás”, kulturális forradalom).
* Képek, idézetek gyűjtése Mahátma Gandhi életútjáról és elképzeléseiről, valamint azok megvalósulásáról.
* Az enyhülési folyamat értelmezése források alapján.
* Információk gyűjtése a szovjetek afganisztáni beavatkozásáról és annak politikai, valamint gazdasági következményeiről.
* Prezentáció: hogyan ment végre a rendszerváltoztatás a keleti blokk országaiban, hasonlóságok és különbözőségek bemutatása.
* A témakörhöz kapcsolódó korábbi érettségi feladatok megoldása.

*8. A kommunista diktatúra évei hazánkban*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* bemutatja a kommunista diktatúra magyarországi kiépítését, a Rákosi-korszak működését és sikertelen megújítási kísérletét Nagy Imre miniszterelnöksége alatt.
* ismeri az 1956-os forradalom és szabadságharc okait, eseményeit és jelentőségét a 20. századi magyar történelemben;
* be tudja mutatni a kommunista diktatúra folytatódását az 1956-os forradalom leverése után, értelmezi a Kádár-rendszer működését, változásait.
* ismeri a rendszerváltás okait, főbb eseményeit.

Fejlesztési feladatok és ismeretek

* Magyarország szovjetizálása főbb jellemzőinek bemutatása.
* A korlátozott magyar parlamentarizmus és az egypárti diktatúra összehasonlítása.
* A kommunista diktatúra sajátosságainak bemutatása a Rákosi-rendszer példáján.
* A diktatúra kulturális jellemzőinek felismerése képeken, művészeti alkotásokon.
* Az 1956-os magyar forradalom és szabadságharc okainak, főbb fordulópontjainak, nemzetközi összefüggéseinek bemutatása.
* A gazdaság, társadalom és életmód főbb jellemzőinek bemutatása a Kádár-rendszer idején.
* A magyarországi kommunista kultúrpolitika jellemzőinek értelmezése, módszereinek bemutatása.

Fogalmak: népbíróság, háborús bűnös, földosztás, államosítás, forint, Magyar Kommunista Párt, Független Kisgazdapárt, szalámitaktika, Magyar Dolgozók Pártja, népköztársaság, pártállam, internálás, Államvédelmi Hatóság (ÁVH), tanácsrendszer, beszolgáltatás, aranycsapat, MEFESZ, pesti srácok, Molotov-koktél, munkástanács, sortüzek, Magyar Szocialista Munkáspárt (MSZMP), munkásőrség, Kommunista Ifjúsági Szövetség (KISZ), úttörő, termelőszövetkezet, háztáji, III/III. ügyosztály, tervgazdaság, új gazdasági mechanizmus, hiánygazdaság, maszek, gulyáskommunizmus, „három T”

Személyek: Tildy Zoltán, Kovács Béla, Mindszenty József, Rákosi Mátyás, Rajk László, Sulyok Dezső, Slachta Margit, Gerő Ernő, Maléter Pál, Nagy Imre, Iván Kovács László, Pongrátz Gergely, Kádár János

Kronológia: 1945 szovjet megszállás, választás Magyarországon, földosztás, 1947 kékcédulás választások, 1948 MDP megalakulása, 1948–1956 a Rákosi-diktatúra, 1949 kommunista alkotmány, 1956. október 23. a forradalom kitörése, 1956. október 25. a Kossuth téri sortűz, 1956. november 4. a szovjet támadás, 1956–1989 a Kádár-rendszer, 1958 Nagy Imre és társainak kivégzése, 1968 az új gazdasági mechanizmus bevezetése.

Topográfia: Sztálinváros (Dunaújváros), Recsk Hortobágy, Kossuth tér és Corvin köz (Budapest), Mosonmagyaróvár, Salgótarján

Javasolt tevékenységek

* A demokrácia felszámolása során alkalmazott eszközök azonosítása konkrét példákkal alátámasztva.
* Korabeli dokumentumok elemzése.
* A diktatúra kulturális jellemzőinek felismerése képeken, művészeti alkotásokon.
* A társadalom fölött gyakorolt totális kontroll eszközeinek azonosítása különböző források segítségével.
* Információk gyűjtése a forradalommal és szabadságharccal kapcsolatos fontosabb személyekről és eseményekről.
* Az 1956-os forradalom külpolitikai hátterének vizsgálata.
* A téeszesítés eszközeinek összehasonlítása a Rákosi-diktatúra időszakával.
* Információk gyűjtése a „3T” érvényesüléséről a kultúrpolitikában.
* Internetes gyűjtés a kádári időszak vicceiből. A mögöttük kirajzolódó korkép értékelése.
* A témakörhöz kapcsolódó korábbi érettségi feladatok megoldása.

*9. A modern világ jellemzői*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* ismeri és reálisan látja a többpólusú világ demográfiai, gazdasági és kulturális jellemzőit napjainkban.

Fejlesztési feladatok és ismeretek

* A transznacionális vállalatok működésének bemutatása konkrét példák alapján.
* A globalizáció előnyeinek és hátrányainak, valamint kockázatainak összevetése.
* A többpólusú világ főbb jellemzőinek felidézése.
* A népességrobbanás és népességfogyás problémáinak áttekintése.
* A migráció okainak feltárása (a gazdasági bevándorlás és a menekültkérdés esetében).
* Válsággócok azonosítása térkép segítségével (pl. Közel-Kelet, Ukrajna).

Fogalmak: modern kori migráció, multikulturalizmus, párhuzamos társadalom, népességrobbanás, iszlamizmus, terrorizmus, globalizáció.

Javasolt tevékenységek

* Vita a globalizáció előnyeiről és hátrányairól.
* A témakörhöz kapcsolódó korábbi érettségi feladatok megoldása.

*10. Magyarország a rendszerváltástól napjainkig*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére az emelt szintű érettségi követelményeinek megfelelően:

* el tudja helyezi Magyarországot az európai és a globális világ folyamataiban;
* tisztában van a legfontosabb belpolitikai eseményekkel, folyamatokkal;
* példákat tud hozni a magyar nemzet és a közép-európai régió népeinek kapcsolatára, különös tekintettel a visegrádi együttműködésére.

Fejlesztési feladatok és ismeretek

* Az Alaptörvény fontosabb pontjainak felidézése.
* A rendszerváltoztatás óta eltelt időszak főbb eseményeinek azonosítása különböző források alapján.
* Magyarország nyugati integrációjának bemutatása a NATO és az Európai Unió működésének ismeretében.
* Eltérő álláspontok bemutatása az Európai Unió működésének értékeléséről és jövőjéről.

Fogalmak: közvetett és közvetlen demokrácia, integráció, euró, Európai Unió, Európai Tanács, Európai Unió Tanácsa, Európai Parlament, Európai Bizottság, schengeni egyezmény.

Személyek: Magyarország miniszterelnökei a rendszerváltoztatás óta (a legalább négy évig hivatalban lévő kormányfők).

Kronológia: 1957 a római szerződés, 1992 a maastrichti szerződés, 1999 Magyarország belép a NATO-ba, 2004 Magyarország belép az Európai Unióba, 2012 az Alaptörvény bevezetése.

Topográfia: Brüsszel.

Javasolt tevékenységek

* A magyar alkotmányozás, alkotmányjellegű törvények (pl. Aranybulla, Tripartitum / Corpus Juris Hungarici, Pragmatica Sanctio, áprilisi törvények) nyomon követése különböző nyomtatott és internetes források segítségével.
* Vita az Európai Unió szerepéről életünkben.
* A témakörhöz kapcsolódó korábbi érettségi feladatok megoldása.